Lav et referat af nedenstående tekst:

Tekst:
Med 577 stemmer for Inger Støjberg og 206 for Ellen Trane Nørby har de delegerede ved Venstres ekstraordinære landsmøde i Herning valgt en ny næstformand. Efter det stod klart, at Inger Støjberg trak sig sejrrigt ud af kampvalget, gik hun på talerstolen, og takkede Ellen Trane Nørby: - Mange tak for en god valgkamp. Vi har set mere til hinanden de seneste uger, end du har set til din familie. Det vidner meget om dit engagement, at du har kunne holde mig ud i så lang tid, sagde den nyvalgte næstformand. - Vi har kendt hinanden i mange år. Du er en kapacitet for Venstre, og vi skal bruge alle dine evner og den enorme viden, du ligger inde med. - Jeg glæder mig rigtig meget til at tage fat på arbejdet. Endnu en gang: tusind tak for jeres tillid, afsluttede Inger Støjberg til taktfaste klapsalver.

Referat:
Overraskelsen udeblev på Venstres ekstraordinære landsmøde. Inger Støjberg er valgt som ny næstformand.